《中秋与内人对月因忆去年今夕 余客闽之南靖海水爆发几致淹没感而赋此》
清代·张晋

去岁中秋剧可哀，长鲸跋浪夜喧豗。耳边风雨□飞急，眼底田庐拉杂摧。

生死已抛成隔世，海天何意赋归来。今宵重话团圞月，烂醉宁辞百罚杯。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。